**Adatkezelési tájékoztató a Debreceni Egyetem Mezőgazdaság-, Élelmiszertudományi és Környezetgazdálkodási Kar által az intézményi többletpontra jogosító kompetenciateszt szervezésével összefüggő adatkezelésről**

**Az adatkezelő megnevezése és elérhetőségei**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Adatkezelő:** Debreceni Egyetem Mezőgazdaság-, Élelmiszertudományi és Környezetgazdálkodási Kar **(**4032 Debrecen, Böszörményi út 138.)

**Adatkezelő képviselője:** Dr. Stündl László dékán

**E-mail cím:** mekdekania@agr.unideb.hu

**Telefonszám:** +3652508444

**Adatkezelésre vonatkozó jogszabályok**

* A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló az Európai Parlament és a Tanács 2016. április 27-i (EU) 2016/679 rendelet (GDPR).
* Az információs önrendelkezési jogról és az információszabadságról szóló 2011. évi CXII. törvény (Infotv.)
* A nemzeti felsőoktatásról szóló 2011. évi CCIV. törvény (Nftv.)
* A felsőoktatási felvételi eljárásról szóló 423/2012.(XII.29.) Korm. rendelet (Rendelet)

**Az adatkezelő által végzett adatkezelés**

**A kompetenciateszten történő részvétellel összefüggő adatkezelés**

**Az adatkezelés bemutatása:** a Debreceni Egyetem Mezőgazdaság-, Élelmiszertudományi és Környezetgazdálkodási Kar intézményi pontra jogosító kompetencia-tesztet szervez a Debreceni Lovasakadémián (4032 Debrecen, Kartács utca) a lótenyésztő, lovassport szervező agrármérnöki alapszakunkra jelentkezők részére annak érdekében, hogy bizonyítani tudják rátermettségüket a lóval való bánásmód, lovaglás vagy fogathajtás alapvető szakmai és biztonsági szabályainak területén. A kompetenciateszten résztvevők számára a MÉK többletpontot biztosít a felvételi eljárás során.

**Az adatkezelés célja:** A jelentkezők részvételének biztosítása

**Kezelt adatok köre:** A résztvevő neve, a jelentkezéssel összefüggésben megadott személyes adatok: születési hely, idő, anyja neve, lakcím; az általa tett felelősségvállalási nyilatkozatok tartalma

**Az adatkezelés jogalapja:** GDPR 6. cikk (1) bekezdésa) pont: az érintett hozzájárulását adta személyes adatainak egy vagy több konkrét célból történő kezeléséhez;

**Az adatkezelés időtartama:** A többletpontra jogosító igazolás kiadásáig.

**Hozzáféréssel rendelkezők köre:** A kompetenciateszt szervezésében részt vevő és az oktatási ügyek ellátásával megbízott munkatársai, akiket e feladataik ellátásával összefüggésben titoktartási kötelezettség terhel.

**A többletpontokra vonatkozó igazolás kiállításával összefüggő adatkezelés**

**Az adatkezelés bemutatása:** A Debreceni Egyetem a Rendelet 15.§ (3) c) pontjában és 19. §-an biztosított lehetőség és a MÉK döntése alapján a felvételi eljárás során többlet pontot biztosít a lótenyésztő, lovassport szervező agrármérnöki alapszakunkra jelentkezők részére, ha részt vesznek egy kompetencia teszten. A MÉK az általa szervezett kompetenciateszt résztvevői számára igazolást állít ki a helyszínen, melyet a felsőoktatási képzésre történő jelentkezés során a leendő hallgató többletpontok szerzése érdekében felhasználhat.

**Az adatkezelés célja:** A Kar az igazolás hitelességét és a többletpontra való jogosultságot az általa tárolt adatok alapján ellenőrzi a felvételi eljárás során.

**Kezelt adatok köre**: név, születési hely, idő, anyja neve, lakcím

**Az adatkezelés jogalapja**: GDPR 6. cikk (1) bekezdés e) pontja, az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges.

**Az adatkezelés időtartama**: Felvételt nyert jelentkező esetén az Nftv. 3. sz. melléklet I/B. 3. alapján az adatkezelés időtartama a hallgatói jogviszony megszűnésére vonatkozó bejelentéstől számított nyolcvan év. Egyéb esetben 80 év, vagy addig a korábbi időpontig, amikortól jogszabály, vagy a Debreceni Egyetem szabályzata a felvételi eljárás során az adatok figyelembevételét már nem teszi lehetővé.

**Hozzáféréssel rendelkezők köre:** A kompetenciateszt szervezésében részt vevő és az oktatási ügyek ellátásával megbízott munkatársai, akiket e feladataik ellátásával összefüggésben titoktartási kötelezettség terhel.

**Érintetti jogok és a joggyakorlásra vonatkozó szabályok**

**Tájékoztatáshoz való jog**A GDPR 15. cikk (1) bekezdésének megfelelően az érintett tájékoztatást kérhet az Adatkezelőáltal kezelt személyes adatokról.

**Másolat kéréséhez való jog**A GDPR 15. cikk (3)-(4) bekezdése alapján az érintett másolatot kérhet az Adatkezelőáltal kezelt személyes adatokról.

**Helyesbítéshez való jog**A GDPR 16. cikke alapján kérésének megfelelően módosítjuk, pontosítjuk a személyes adatát.

**Korlátozáshoz való jog:**Az érintett kérheti az adatkezelés korlátozását az alábbi esetekben:

* ha vitatja a személyes adatok pontosságát, akkor addig korlátozzuk az adatkezelést, amíg az Adatkezelőellenőrizi a személyes adatok pontosságát;
* az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását;
* az Adatkezelőnekmár nincs szüksége a személyes adatokra, de az érintett igényli azokat jogi igények előterjesztéséhez, érvényesítéséhez vagy védelméhez; vagy
* amennyiben a tiltakozás jogát gyakorolja, akkor arra az időtartamra korlátozzuk az adatkezelést, amíg a kérelmének jogszerűségét megvizsgáljuk.

**Tiltakozáshoz való jog:** Az érintett jogosult arra, hogy tiltakozzon a közérdekű feladat ellátása alapján végzett adatkezelés ellen.

**Jogérvényesítési lehetőségek**

Amennyiben az érintett megítélése szerint azadatkezelés nem felel meg a jogszabályi követelményeknek, akkor a Nemzeti Adatvédelmi és Információszabadság Hatóság (Postacím: 1363 Budapest, Pf.: 9., e-mail cím: ugyfelszolgalat@naih.hu) eljárását kezdeményezheti, illetve bírósághoz fordulhat.

Debrecen, 2024. március 14.

Az Adatkezelési tájékoztatót megismertem, és hozzájárulok személyes adataim kezeléséhez az 1. pontban ismertetett adatkezelés esetében.

Debrecen, 2024.

Név:

Aláírás: